paragraph_text: Početkom 2007. godine Perry potpisuje ugovor za Capitol Records. Iste godine izdaje promotivni singl "Ur So Gay". Početkom svibnja 2008. objavljuje svoj prvi singl "I Kissed a Girl". Singl je bio veoma uspješan na svjetskim top listama. U lipnju 2008. godine izlazi njen drugi studijski album One of the Boys. S albuma su, uz "I Kissed a Girl", objavljeni i singlovi "Hot N Cold", "Thinking of You" te "Waking Up in Vegas".